Document ID: /roh_data/filtered/fineweb-2-filterrobots_roh.jsonl.gz/10117

En il chantun Glaruna ha questa damaun danovamain stremblì la terra. Il servetsch seismologic da l'ETH Turitg ha registrà ina fermezza dal terratrembel da 2,5. Tenor la pagina d'internet dal servetsch da terratrembel era l'epicenter puspè ad Elm. Cun donns na ston ins tar in terratrembel da questa fermezza betg quintar, hai gì num. Il moviment da la terra haja ins dentant bain pudì sentir.
Dumengia, terratrembel cun magnituda 4,4
Gia la dumengia saira enturn las 20:35 uras ha la terra stremblì pliras giadas. Il pli ferm terratrembel aveva ina magnituda da 4,4 ed è stà da sentir en bunamain l'entira Svizra orientala. Terratrembels da tala fermezza èn rars en Svizra.